ম্যাচের ২৪ মিনিটে হেডে ক্রোয়াশিয়ার জালে বল জড়িয়ে গোল উৎসবের শুরু করেন সাউল নিগুয়েজ (১-০)। এরপর ইস্কো-রামোসদের কাছে আর পাত্তা পায়নি বিশ্বকাপের রানার্সআপ দলটি। ম্যাচের ৩৩ মিনিটে দুর্দান্ত শটে দেশের জার্সিতে নিজের প্রথম গোল করেন রিয়াল মাদ্রিদের মিডফিল্ডার মার্কো আসেনসিও (২-০)। ৩৫ মিনিটে আত্মঘাতী গোল করে বসেন কালিনিচ, তাতেই ৩-০ গোলে এগিয়ে যায় স্প্যানিশরা। এরপর বিরতির আগে দু’দল আর গোল না পাওয়ায় ৩-০ গোলে এগিয়ে থেকে বিরতিতে যায় রামোস-আসেনসিওরা।